CELEX: 21998A0806(01)
Language: el
Date: 1998-09-22 00:00:00
Title: Μνημόνιο συμφωνίας μεταξύ της Ευρωπαϊκής Κοινότητας και της Δομινικανής Δημοκρατίας για την προστασία κατά την εισαγωγή του γάλακτος σε σκόνη στη Δομινικανή Δημοκρατία

Avis juridique important

|

21998A0806(01)

Μνημόνιο συμφωνίας μεταξύ της Ευρωπαϊκής Κοινότητας και της Δομινικανής Δημοκρατίας για την προστασία κατά την εισαγωγή του γάλακτος σε σκόνη στη Δομινικανή Δημοκρατία  

Επίσημη Εφημερίδα αριθ. L 218 της 06/08/1998 σ. 0046 - 0046

ΜΝΗΜΟΝΙΟ ΣΥΜΦΩΝΙΑΣ μεταξύ της Ευρωπαϊκής Κοινότητας και της Δομινικανής Δημοκρατίας για την προστασία κατά την εισαγωγή του γάλακτος σε σκόνη στη Δομινικανή Δημοκρατία ΚΑΤΑΛΟΓΟΣ ΧΧΙΙΙ ΜΕΡΟΣ 1 - ΔΑΣΜΟΙ ΠΟΥ ΕΦΑΡΜΟΖΟΝΤΑΙ ΓΙΑ ΤΟ ΜΑΛΛΟΝ ΕΥΝΟΟΥΜΕΝΟ ΚΡΑΤΟΣ Τμήμα 1-Β: Δασμολογική ποσόστωση 1. Η κυβέρνηση της Δομινικανής Δημοκρατίας θα τροποποιήσει, σύμφωνα με το παρόν μνημόνιο συμφωνίας, τον κατάλογό της για τα γεωργικά προϊόντα (κατάλογος ΧΧΙΙΙ συνημμένος στο πρωτόκολλο του Μαρακές) έτσι ώστε να συμπεριληφθεί η ακόλουθη δασμολογική ποσόστωση:>ΘΕΣΗ ΠΗΝΑΚΑ>2. Η δασμολογική ποσόστωση που καθορίζεται στην παρούσα συμφωνία θα κατανεμηθεί μεταξύ των προμηθευτών σύμφωνα με το άρθρο ΧΧΙΙΙ της Γενικής Συμφωνίας Δασμών και Εμπορίου (GATT 94) κατά τον ακόλουθο τρόπο:>ΘΕΣΗ ΠΗΝΑΚΑ>3. Η Ευρωπαϊκή Κοινότητα θα διαχειριστεί το μερίδιό της από τη δασμολογική ποσόστωση με βάση ένα μηχανισμό έκδοσης αδειών εξαγωγής, όπως προβλέπεται από τους κανονισμούς της Ευρωπαϊκής Κοινότητας.4. Κάθε κράτος της ΠΟΕ δύναται να συμπεριληφθεί στη δασμολογική ποσόστωση με τους «λοιπούς προμηθευτές».5. Η Επιτροπή των Ευρωπαϊκών Κοινοτήτων θα ενημερώσει τη Δομινικανή Δημοκρατία σχετικά με κάθε υφιστάμενη ή προβλεπόμενη δυσκολία που αφορά τη χρησιμοποίηση της δασμολογικής ποσόστωσης από την Κοινότητα. Σε περίπτωση που η Κοινότητα δεν δύναται να χρησιμοποιήσει το μερίδιο της δασμολογικής ποσόστωσης που της έχει κατανεμηθεί δυνάμει της παρούσας συμφωνίας, η Δομινικανή Δημοκρατία θα έχει το δικαίωμα, αφού ειδοποιήσει την Κοινότητα δύο μήνες εκ των προτέρων, να ανακατανείμει την μη χρησιμοποιηθείσα ποσότητα της δασμολογικής ποσόστωσης σε άλλους προμηθευτές, εφόσον δεν επιλυθεί το πρόβλημα εφοδιασμού εντός της εν λόγω περιόδου. Εξυπακούεται ότι η διάταξη αυτή δεν θα εφαρμοστεί για να περιορίσει τις δυνατότητες της Κοινότητας να εξακολουθήσει να προμηθεύει τα προϊόντα που προμήθευε κατά τη διάρκεια των ετών πριν από την εφαρμογή της παρούσας συμφωνίας.6. Η Δομινικανή Δημοκρατία δεν προτίθεται να περιορίσει τεχνητά, μέσω της εφαρμογής της παρούσας συμφωνίας, την προσφορά και ως εκ τούτου να αυξήσει τις τιμές στην εγχώρια αγορά της. Κατά συνέπεια, θα διατηρήσει υπό επιτήρηση την κατάσταση στην αγορά της και, εφόσον παραστεί ανάγκη, θα αυξήσει τη δασμολογική ποσόστωση με βάση το στόχο αυτό.7. Επίσης, δυνάμει της παρούσας συμφωνίας καθορίζεται ότι η τροποποίηση του καταλόγου ΧΧΙΙΙ, όπως περιγράφεται στο σημείο 1 του παρόντος μνημονίου, ισχύει από το 1998, που είναι το τέταρτο έτος των δεσμεύσεων που αποφασίστηκαν στο πλαίσιο του Γύρου της Ουρουγουάης.8. Η Δομινικανή Δημοκρατία θα εφαρμόσει τον κατάλογό της για τα γεωργικά προϊόντα (κατάλογος ΧΧΙΙΙ, που επισυνάπτεται στο πρωτόκολλο του Μαρακές), συμπεριλαμβανομένης της τροποποίησης που προβλέπεται στο παρόν μνημόνιο. Η δασμολογική ποσόστωση θα εφαρμόζεται από την 1 Ιουλίου έως τις 30 Ιουνίου. Οι μεταβατικές ρυθμίσεις θα εφαρμοστούν για την περίοδο 1998/99 σε περίπτωση που η νέα συμφωνία αρχίσει να ισχύει μετά την 1η Ιουλίου.Για τη Δομινικανή ΔημοκρατίαΓια την Ευρωπαϊκή Κοινότητα